JohanHeinsen/ENO huggingface dataset:
Lolland-Falsters Stifts-Tidende, 1813-06-11
Formedelst Forflyttelse fra Guldborg Færgegaard, lader Eieren af Wilhelmsdahl paa Falster, Mandagen den 14de Junii førstkommende om Formiddagen Kl. 10, foretage offentlig Auction over endeel Jndboe af Sengeklæder, Linned og Trævahrer, samt nogle Kakkelovne, saavelsom nogle Arbeidsbester m.v., og gives Credit til Mikkelsdag d. A.
Lolland-Falsters Stifts-Tidende, 1813-06-11
Jfølge indløben Befaling til mig, som Kongens Foged, bekjendtgjøres herved, at den Hans Majestæt tilhørende Fælled eller Græsnings-Jorderne ved Rødbye, saavelsom Slaalandene, bestaaende af Holmene Bredfied, Skarholm, Præstholm, Byefogedholm og Skriverholm, bliver stillet til offentlig Auction i bemeldte Rødbye Mandagen den 14de Junii førstkommende Kl. 10 Formiddag, til at bortforpagtes for indeværende Aar til Græsning eller Høeslet, efter Forpagterens Forgodtbefindende, imod Afgivt 51 Tdr. Hvede og 51 Tdr. Byg, som betales efter Capitelstaxten for Aaret 1812, foruden hvad der ved Auctionen maatte bydes i Penge. De nærmere Conditioner ere at erfare hos mig forinden og ved Auctionen. øvrigt bemærkes for at give mindre bekiendte Lysthavende et Begreb om Forpagtningens Størrelse, at paa bemeldte Fælled og Holme regnes omtrent 80 Tdr. Ager og Engs Hartkorn. Lollands Amtstue den 2den Junii 1813. H. J. Lunddahl.
Lolland-Falsters Stifts-Tidende, 1813-06-11
Onsdagen den 23de Junii førstkommende, om Formiddagen Kl. 10, bliver i Nysteds Raadstue, efter det Høikongelige Rentekammers Foranstaltning, foretaget offentlig Auction over 18 1/2 fæsteledige Jorder, her ved Nysted, Hans Majestæt Kongen tilhørende, til Bortforpagtning paa et Aar, nemlig fra 1ste Maji 1814 til 1ste Maji 1815. Hver Jord indeholder 1 Tønde 1 Skieppe 1 3/5 Alb. Hartkorn, som er beregnet til circa 7 Tønder Land.
Lolland-Falsters Stifts-Tidende, 1813-06-11
Forpagtnings-Conditionerne kan nogle Dage forinden Auctionen faaes til Eftersyn hos Undertegnede. Nyested den 9de Junii 1813. Prom.
Lolland-Falsters Stifts-Tidende, 1813-06-11
Licitation. Mandagen den 14de Junii d. A., Eftermiddag Kl. 3, foretages paa min Skriverstue offentlig Licitation paa Fyldningen af den saakaldte Østre broes Aabning her ved Byen, og det fyldte Jords mons Brolægning m.v., derved fornødne Arbeide, samt Materialiers Tillæg.) Nyekjøbing den 28de Maji 1813. Broch.
Lolland-Falsters Stifts-Tidende, 1813-06-11
Løverdagen den 12te Junii næstkommende Kl. 10 Formiddag, bliver i Holebye Skole foretaget Licitation over en nye Skoles Opbyggelse paa Skolelodden sammesteds. Conditionerne er forinden til Eftersyn hos Forvalter Nielsen paa Høibyegaard. Mandagen den 21de dennes afholdes Licitation over Anskaffelsen af 43 Tdr. Rug til Felt bageriet i Rødbye paa udeblevne Yderes Regning. Stedet skal nærmere blive bekjendtgjort Lollands Amtstue den 10de Junii 1813. Lunddahl.
Lolland-Falsters Stifts-Tidende, 1813-06-11
Tjeneste ledig. En Dreng, som nogenlunde kan skrive og regne, hvad enten han er confirmeret eller ikke, kan strax, eller til 1ste Julii næstkommende, blive antaget ved Mariboe Postcontoir, naar Vedkommende derom snarest mueligt gjør fornøden Aftale med Undertegnede. Mariboe den 10de Junii 1813. Giegengack.
Lolland-Falsters Stifts-Tidende, 1813-06-11
Capital, som anbydes. 116 Rigsbankdaler 4 Mk. eller 700 Rd. D. C., kan imod sikker Pant i Huus eller Jord, erholdes til Laans udi 11te Junii Termin d. A. Den som attraaer denne Capital vilde behage at henvende sig inden Terminen til Undertegnede, som har i Commission at udsætte samme. Engestofte den 27de Maji 1813. T. Gjerding.
Lolland-Falsters Stifts-Tidende, 1813-06-11
Tilkjøbs.
Lolland-Falsters Stifts-Tidende, 1813-06-11
En nye og velindrettet Gaard, med endeel Værelser og andre Beqvemmeligheder med Hauge og Jord beliggende i en af Stubbekjøbing Byes reelleste Gader, tjenlig til en Handelsmand, Brændeviinsbrænder eller anden Fabrikbruger, er underhaanden at faae tilkjøbs, og kan tiltrædes første 10de December d. A. Det videre desangaaende er at erfare hos Procurator Reiz fra 1ste August af.
Lolland-Falsters Stifts-Tidende, 1813-06-11
Bortkommen. Sidste Søndag den 30te Maji er imellem Nakskov og Knuhtenlund tabt et Sadeldækken, der er saa gode som nyt; det er grønt og guulistribet. Den retsindige Finder ombedes, at levere det til Peder Christensen i Mariboe imod en passende Douceur.
Lolland-Falsters Stifts-Tidende, 1813-06-11
Rettelse. Efterretningen fra Stege, om et Jndustrie-Selskabs Oprettelse af Hr. Kammerherre, Cancelliedeputeret Bülow til Nordfeldt i Stiftsovisen No. 44 bør rettes derhen, at istedet for 100 Rd. bør sættes 1000 Rd. D. C. hvilke Kammerherren har nedlagt en Deposito hos en af Selskabets Medlemmer.
Lolland-Falsters Stifts-Tidende, 1813-06-15
No. 46. 7de Aargang. Lollands Falsters Stifts privilegerede. Kongelig a. Efterretninger, Addresse-Contoirs med Ride-Posten. som forsendes. den 15de Junii 1813. Tirsdagen Redigeret, trykt og forlagt af C. F. Schultz, restd. Kapellan i Mariboe og privilegeret Bogtrykker.
Lolland-Falsters Stifts-Tidende, 1813-06-15
Udenlandsk.
Lolland-Falsters Stifts-Tidende, 1813-06-15
(Af Alt. Merk. og Hamb. Corresp.) Frankfurt den 24de Maji. Den herværende Avis indeholder følgende Hs. Majestæt de Franskes Keisers, Jtaliens Konges Tale til Magistraten i Dresden ved Kongen af Sachsens høitidelige Jndtog i sin Residents den 12te Maji. Ovrighedspersoner, Elsker Eders Konge, seer i ham Sachsens Befrier Var han ikke blevet sit Lofte troe, havde han ikke været en god Alliered, havde han overgaaet til Russerne og Preusserne, saa var Sachsen forloret, jeg havde behandlet det som et erobret Land. Min Armee vil blot gaae igjennem og J skulle snart be skies fra de Byrder J bære. Jeg vil forsvare og beskytte Sachsen mod alle dets Fiender Augsburg den 18de Maji. Jgaar meldte man og en forestaaende Gjennemmarsch af 15000 Mand Jtalienske Tropper. Man tæller deriblandt endeel skjønne Regimenter Cavallerie.
Lolland-Falsters Stifts-Tidende, 1813-06-15
Hamborg den 8de Junii. Prindsen af Eckmühl, Gener. Gouverneur over den 32te Militair Division, har, efter Keiserens Befaling udstedt et Decret af følgende Jndhold: Staden Hamborg paalægges som Straf en overordentlig Skat af 48 Millioner, hvis hele Beløb maa være erlagt inden en Maaned, hvilket tager sin Begyndelse fra 15de d. M. af. Betalingen skeer i sex Dele, og alle disse Terminer maa strængeligen holdes. De tre første Sjettedele maa erlægges i rede Penge; de tre andre Sjettedele kunne betales i Vexler paa Paris, tre Maaneder fra Dato. Der udnævnes reparterende Commissairer, der især skulle paalægge dem denne Skat, der ved frivillige Bidrag eller ved andre Gierninger have deeltaget i de Optørshandlinger, der ere forefaldne siden den 24de Februarii 1813. J Tilfælde af Jkke Betaling skulle de bevægelige og ubevægelige Eiendomme, af hvilke som helst Slags, belægges med Beslag og hefte for hele den paalagde Sums Beløb uden Præjudice for personlig Forfølgelse. Haandværksfolk og Dagleiere skulle være befriede for denne Skat, ligesom og Kunstnere og Haandværksmestere, som ikke betale et Patent paa 24 Franker og derunder, skulle være fritagne for denne Skat, med mindre at ikke deres Opførsel eller Formue foranlediger nogen Taxation. De efter disse Grundsætninger fastsatte Roller skulle sendes af Mairen til Præfecten, som, efterat han har undersøgt og i fornødent Tilfælde rectificeret dem, bringe dem i Udøvelse og overgive dem til Gener. Cassereren, som det er overdraget at sikkre og stadfæste sammes Oppebærelse. Til den Ende er Gener. Cassereren befuldmægtiget at bruge Tvangsmidler, og selv Militair Execution. – Ved et andet Decret af f. D. har Prindsen af Eckmühl, udnævnt til dette Paalægs Ligning 7 Commissairer, og Auditeur d'Arlincourt til Regjeringscommissair ved benævnte Commission.
Lolland-Falsters Stifts-Tidende, 1813-06-15
Jndenlandsk.
Lolland-Falsters Stifts-Tidende, 1813-06-15
Mariboe den 14de Junii.
Lolland-Falsters Stifts-Tidende, 1813-06-15
(Af Udgiveren.) Flaaden, der laae ved Hon, var i Gaar Morges ude af Sigte. Den seilede Øster paa. Nogle faae Krigskibe bleve tilbage.
Lolland-Falsters Stifts-Tidende, 1813-06-15
J forrige Uge paglede det saa stærkt i Omegnen ved Nysted, at endeel Vintersæd leed derved nogen Skade.
Lolland-Falsters Stifts-Tidende, 1813-06-15
De 2de Heste, der paa det sidste Rødbye Marked, kostede 5000 Rd. D. C. ere nu igjen solgte for 8000 Rd. D. C.J Sommer smager Lammesteeg af Skillingen. En Fjerding koster 7 Rd.
Lolland-Falsters Stifts-Tidende, 1813-06-15
Epigram.
Lolland-Falsters Stifts-Tidende, 1813-06-15
(Jndsendt.) Engang en stakkels ussel Tigger Traf paa en Høiærværdig Mand. Paa Pjalter, sagde han, jeg ligger, Og lever blot af Brød og Vand. Ak i skjænk mig Trængende en Daler Paa denne Aarets første Dag! Klart om min Trang mit Aasyn taler. J Stakkelens Hielp har Gud Behag. Hvad, Snak! var Svaret, hvad en Daler, En Daler faaes ei paa en Kirke-Rist. Nu vel, som Herren selv befaler, Jeg nøjes med en Mark forvist. En Mark, o Mand, hvor du dog snakker, En Mark er ingen ringe Ting. Nu da jeg er en stakkels Prakker, Og vover ikke høie Spring. En Skilling, Herre, De mig give! Nei, jeg hos mig ei Penge har, Dem laer jeg gjerne hjemme blive, Far bort, min Ven, med Fred bortfar! Saa læg paa mig dog Deres Hænder. Og und mig en Velsignelse! Velan, jeg mig da til dig vender Og hvad Du ønsker det skal skee. Stop Herre, jeg forandrer Tanker, Saa svarede ham Staaderen, Er den en Skilling værd da vanker Vist ei for mig Velsignelsen. (Af Dagen.)¬
Lolland-Falsters Stifts-Tidende, 1813-06-15
J Torsdags kom hertil den tredie Transport danske Matroser fra Antwerpen. De trak med klingende Musik og deres Flag i Spidsen op til Holmen. Det var et skjønt og rørende Syn, at see disse ægte danske Søegutter, hvis hele Aasyn bærer Præget af nordisk Mod og Kraft, omgive Dannebrogs hellige uplettede Flag, og nedlægge det paa Holmen, som Fædrenelandets ypperste Palladium.
Lolland-Falsters Stifts-Tidende, 1813-06-15
Frue Sogns Fattige har faaet 100 Rd. tilsendt, i Anledning af Bogen Moses og Jesus." Renter, som skal betales efter Sølvværdie, blive at beregne paa samme Maade, nu Terminen stunder til, som i Terminens Løb. En Prioritetshaver, eller Kreditor efter Panteforskrivelse, har, i Henseende til Renternes Beregning efter Sølvværdie, at forholde sig gandske som den Kreditor, der ei er betrygget ved Pant. Forsaavidt Renter forfalde, og af Debitor tilbydes inden 1ste August d. A., kan de ikke fordres anderledes betalte end med 1 Rigsbankdaler, Navneværdie for hver Rigsbankdaler Sølvværdie. Ringsted den 3die Junii. Et Onde er denne Byes Avlsbrugere og Omegnens Landmænd eller Eiere af Heste med sorte Rumper, i denne Tid underkastede ved det at nogle skadefroe Skarns Mennesker i en Tid af 14 Dage have fundet for godt at afskjære en temmelig Mængde Rumper af de i Marken værende Heste (NB. dog kun de sorte Rumper); men da nu denne Skadelyst har grebet videre og sig, kan man med Sikkerhed vente, at disse Forbrydere vist ikke ville kunne undgaae vores aarvaagne saavel civile som militaire Øvrigheders Opmærksomhed, og som Følge deraf lide den derfor lovbefalede og velfortiente Straf dem Selv til Eftertanke og Andre til Advarsel.
Lolland-Falsters Stifts-Tidende, 1813-06-15
(Af Kjøbenhavns Skilderie.) Meslingerne grassere endnu bestandig i Kjøbenhavn. Endog Mennesker paa 60 til 70 Aar ligge syge deraf.
Lolland-Falsters Stifts-Tidende, 1813-06-15
Fra 23de April til 21de Maji ere her i Staden 60 Menneskeer blevne et Offer for denne Omgangssyge.
Lolland-Falsters Stifts-Tidende, 1813-06-15
J Trondhjems Avis læses følgende: Siden November Maaned f. A. er for Kongelig Regning afsendt til Trondhjems Stifts Forsyning circa 60,000 Tønder Korn, hvoraf til denne Tid kun ere ankomne noget over 12000 Tønder, desuden er i dette Aar for partikulair Regning hidbragt omtrent 14000 Tønder Kornvare.
Lolland-Falsters Stifts-Tidende, 1813-06-15
(Af Statstidenden.) En dansk Privatmands Meddelelse af et i Norrig indsendt svenskt Brev.
Lolland-Falsters Stifts-Tidende, 1813-06-15
Stockholm den 29de April 1813. "Min egen Ven! "J dit sidste Brev ønsker du Oplysninger om adskillige politiske Hændelser. Du anfører ogsaa deri nogle Gjetninger over vor fælleds Stilling; dem, siger Du, som i paa Landet kunne udklække. Jeg høiagter hver og Een, der med Varme deeltager i sit Fædrenelands Vel; men Mangel paa Bekjendtskab med Sagernes almindelige Stilling gjør Dommene falske, eller i det mindste upaalidelige. Derfor tillad mig at give dig nogle sande Oplysninger, Du veed at jeg kan give dem, og ligeledes at jeg har Tro til Din Discretion. Nu, til Sagen. Nordens Frihed og Selvstændighed ere det Maal. til hvilket Kronprindsen har stræbt fra det Øjeblik of at han valgtes til Arving af den svenske Krone. Norrigs og Sverrigs Forening til een Stat er Midler til at vinde denne Frihed.
Lolland-Falsters Stifts-Tidende, 1813-06-15
Rusland, Engelland og Preussen have, formedelst formelige Tractater, garanteret denne Forening, Øster riges Garantie ventes til Stockholm hver Dag, og Underhandlingerne desangaaende ere alt endte efter Sverriges Ønske. Kronprindsen, som, ifølge deraf allerede anseer Normænd og Svenske for eet Folk, og, om nok til ikke at ville paaføre Norrigs Jndbyggere de Ulykker, der følge Krigen, vil saa længe muligt undgaae at tage Norrig med væbnet Haand i Besiddelse, har desaarsag i Sammenhæng med Ruslands, Preussens og Engellands Forestillinger, søgt at formaae Kongen af Dannemark til, uden Blodsugydelse at afstaae Norrig imod at faae Skadeserstatning i Tydskland, men Kongen af Dannemark, hvem det ligger mindre paa Hjerte, at forekomme Ulykker for Norrig, end at opvække Nationalhad imellem Normanden og Svensken, har søgt idelige Udflugter, uden at ville give bestemt Svar paa Hovedspørgsmaalet, fordi han mener, at han vel saaledes skal forlede vor Kronprinds til directe Anfald paa Norrig, Kronprindsen, der ret godt har indseet disse rænkefulde Hensigter, har ladet en betydelig Deel af den svenske Armee føre over til Pommern, for derfra ved et Anfald paa Holsteen, Slesvig, Jylland og endeligen Sielland, at tvinge Kongen af Dannemark til at indgaae de rimelige og af den største Deel af Europa saavel billigede som garanterede Vilkaar, der tilbydes ham. Den hjemmeværende Deel af den svenske Armee er bestemt til at vaage over Rigets Tryghed mod de Anfald, som Kongen i Dannemark muligviis kunne befale den norske Armee at gjøre paa Sverrig i den Mening, saaledes at ville optænde en Krig imellem Normænd og Svenske, som Kronprindsen har ved sin Marsch til Pommern søgt at forekomme. Saadan er i Korthed Skildringen af Nordens nuværende Stilling. Et skandinavisk Riges Gjenoprettelse, Nationalrepræsentations Jndførelse i Norrig, norske Embedsmænds Jndførelse i det svenske Statsraad, fri Handel indenrigs og udenrigs, det norske Pengevæsens Forbedring, samt Kornvarers Jndbringelse til Norrig, som skal have stor Mangel paa denne Artikel, ere de Midler, Kronprindsen agter at benytte, for derved at forbinde sig den norske Nation, og vise denne, hvor ugrundede de Ængstelser ere, hvilke danske Embedsmænd paa befaling og alle optænkelige Maader søge at udsprede iblandt Normændene, og hvilke Du i Dit seneste Brev berører. Kronprindsen er alt for deelicat, til at ville sende Proclamationer ind i Norrig. Jkke ved vakkre Ord, men ved Gierninger vil han vinde Normændenes Hjerter; og jeg er for min Deel overtydet om, at denne Handlemaade er den ene rette at iagttage mod en Nation, som har Følelse for Hæderlighed og Afskye for Alt, hvad der kan krænke denne. Til sin Tid skal der nok komme Proclamationer. Maaske Prindsen bier dermed til han staaer i Jylland med den svenske Armee, maaskee til han er kommen tilbage. Alle saadanne Sager ere Hemmeligheder endnu, og det er ei heller saa farligt interessent at vide Besked dermed. Nok er dette: at man kan være aldeles vispaa, at i det Øjeblik Proclamation udfærdes, ere alle de Forsigtigheder og Grader anvendte, som betrygge dens Udførelse. (Fortsættelsen følger i næste No.)
Lolland-Falsters Stifts-Tidende, 1813-06-15
Bekjendtgjørelser. Da Provindsialbogsamlingen til denne Termin har adskillige Regninger at afgjøre, saa anmodes Subscribenterne snarest mueligt at betale deres aarlige Bidrag til Stiftelsens Vedligeholdelse, enten til Cassereren Hr. E. Sidenius eller til Undertegnede. Til dem, der inden indeværende Maaneds Udgang ikke har erlagt deres Bidrag, udleveres ingen Bøger; men de blive at ansee som de der ere traadte ud af Stiftelsen. C. C. Schulz.
Lolland-Falsters Stifts-Tidende, 1813-06-15
Det er mig med al min Umage ikke mueligt at besvare Brevet fra Thorup Mølle af 30te Maji de A. med mindre Vedkommende vil opgive mig det Postcontoir, hvortil Brevet skal addresseres. C. F. Schulz.
Lolland-Falsters Stifts-Tidende, 1813-06-15
Hvem det maatte have et eller 2 Værelser med Kjøkken, her i Mariboe at bortleie, anmodes at melde dette for en af de eligerede Borgere, Kjøbmand Sidenius eller Sadelmager Møller, der paa Byens Regning leier samme.
Lolland-Falsters Stifts-Tidende, 1813-06-15
Fra 1ste Julii næstkommende expederes de ankommende og afgaaende Pakke- og Brev=Poster Huset beliggende paa Østergade her i Byen, tæt Osten for Apotheket. Dette bekjendtgjøres til fornøden Underretning, med Anmodning at enhver Vedkommende, efter ovenmeldte Dag, ville dertil henvende sig med Pakkesager og Breves Jndlevering og Afhentelse i de ved Anordningerne bestemte Dage og Tider. Mariboe Postcontoir den 15de Junii 1813. Møller.
Lolland-Falsters Stifts-Tidende, 1813-06-15
Auctioner. Onsdagen den 23de Junii førstkommende, om Formiddagen Kl. 10, bliver i Nysteds Raadstue, efter det Høikongelige Rentekammers Foranstaltning, foretaget offentlig Auction over 18 1/2 fæsteledige Jorder, her ved Nysted, Hans Majestæt Kongen tilhørende, til Bortforpagtning paa et Aar, nemlig fra 1ste Maji 1814 til 1ste Maji 1815. Hver Jord indeholder 1 Tønde 1 Skieppe 131 Alb. Hartkorn, som er beregnet til circa 7 Tønder Land.
Lolland-Falsters Stifts-Tidende, 1813-06-15
Forpagtnings-Conditionerne kan nogle Dage forinden Auctionen faaes til Eftersyn hos Undertegnede. Nyested den 9de Junii 1813. Prom.
Lolland-Falsters Stifts-Tidende, 1813-06-15
Licitation. Mandagen den 21de Junii næstkommende, bliver paa Raadstuen i Mariboe afholdt Licitation over Anskaffelsen af: a) Et Qvantum Hvede, som da sidste Licitation blev afholdt var sikkert ventendes, til Aflevering i Bandholm. b) Omtrent 50 Tdr. Rug, som afleveres til Feldt bageriet i Rødbye. c) 273 Tdr. Rug, som afleveres til Feldtbageriet i Nyekjøbing paa Falster. Alt for udeblevne Yderes Regning, og mod Betaling herfra Amtstuen. Lollands Amtstue den 14de Junii 1813. H. J. Lunddahl.
Lolland-Falsters Stifts-Tidende, 1813-06-15
Skifter.
Lolland-Falsters Stifts-Tidende, 1813-06-15
Skiftet efter afdøde Gaardmand Rasmus Hansen, Hemmingsen i Rorbeck under Baroniet Guldborgland, foretages til endelig Slutning her paa Skriverstuen, næstkommende 5te Julii om Farmiddagen Kl. 10, hvilket tjener til Vedkommendes behagelige Efterretning. Berrisgaard den 10de Junii 1813. Oxenboel.
Lolland-Falsters Stifts-Tidende, 1813-06-15
Tjeneste ledig. En Dreng, som nogenlunde kan skrive og regne, hvad enten han er confirmeret eller ikke, kan strax, eller til 1ste Julii næstkommende, blive antaget ved Mariboe Postcontoir, naar Vedkommende derom snarest mueligt gjør fornøden Aftale med Undertegnede. Mariboe den 10de Junii 1813. Giegengack.
Lolland-Falsters Stifts-Tidende, 1813-06-15
Bortkommen. Sidste Søndag den 30te Maji er imellem Nakskov og Knuytenlund tabt et Sadeldækken, der er saa godt som nyt; det er grønt og guulistribet. Den retsindige Finder ombedes, at levere det til Peder Christensen i Mariboe imod en passende Douceur.
Lolland-Falsters Stifts-Tidende, 1813-06-15
Subskriptions-Plan, paaen udkommende Samling norske Prospecter.
Lolland-Falsters Stifts-Tidende, 1813-06-15
Fra min Ungdom af har Tegnekunsten altid været et Formaal for mine Ønsker: Landskabsmaling var især den Deel af den jeg meest lagde mig efter. Denne Lyst mindskedes ikke, men snarere forøgedes ved Synet af mit Fædrenelands mange paa rige Udsigter saa skjønne Egne, hvilke endog tildroge sig mange Udlændinges, blandt andre en Abercis Opmærksomhed. Jkke mindre oplivedes den Tanke hos mig, da jeg for en 7 Aar siden kom i Bekjendtskab med da værende Vireconrector i Throndhjem, Hr. Dr. Sevel Bloch, som i nogle af de Aar (180. og 1806) han var der, lod endeel Udsigter, deels af Throndhjems Omegne, deels dens offentlige Bygninger tegne, og sendte dem til en Ven i Leipzig for der at stikkes i Kobber. Blandt disse vare de 4 af mig tegnede: den i Historien bekjendte Vig med Kirke i Forgrunden i Bøygden Børsen, hvor Oluf den hellige Palmesøndag 1015 holdt et Søeslag med Jnthrønderne under Svend Jarl og Einar Tambeskjelvet, der grundfæstede hans Throne og Navnkundighed; Hladegaard og Omegn, fordum de trondhjemske Jarlers Residents, og 2 Udsigter af Byenæsset, foruden Udsigtet af Landsæderne Kroghsminde, (Leeren), Roetvold, Munkvold, Reinskloster, m. fl.
Lolland-Falsters Stifts-Tidende, 1813-06-15
Den krigeriske Tidspunct i Tydskland forstyrrede imidlertid Brevvexlingen, saa at Forehavendet standsedes og intet uden den af de Angellske Midler prægtig byggede Trondhjems Cathedralskolebygning blev kobberstukket. Jeg vedblev at tegne Prospecter, og fik saaledes en Samling af nogle og 30 Stykker, hvilke jeg mistede paa en Reise til Kjøbenhavn, i Aaret 1806, da jeg med flere havde det Vandheld at opbringes af den engelske Fregat Spitfire ført at Capitain Butt. Tabet erstattede jeg rigtig nok igien ved Tilbagekomsten under mit nogle Maaneders Ophold i Norge; men var atter saa heldig ved Bombardementet her i Staden at skilles fra de fleeste. Den beqvemmeste Leilighed til tredie Gang alligevel at oprette det, aabnedes mig, da jeg fra 1809 til nu igjen opholdt mig i Norge, og tegnede der en stor Deel af dets Kjøbstæder og Egne. Af disse agter jeg nu aarligen at udgive 3de stukne i Kobber, saafremt Subskribenternes Antal holder mig sikker for Tab. Jeg haaber saameget desmere at være heldig heri, som jeg tør vente mig af Hs. Kongelige Majestæt allernaadigst Understøttelse i denne patriotiske Jdræt; ligesom Hr. Professor Lorentzen desuden velvillig har lovet at ville være mig behjelpelig heri med Raadgivning og Valg ved Tegningernes Udgivelse. De 3de Tegninger, hvilke jeg denne Gang har den Ære at tilbyde et Publicum, som med saa megen Redebonhed understøtter lignende Foretagender, stukne i Kobber, (for hvert Exemplar 6 Rd. der bliver 15 Tommer lang og 11 Tommer bred) ere følgende: 1) En Udsigt fra Fæstningen Christianssteen, i Forgrunden paa en steil Klippe over det af sin udmærket smukke Omegn og Beliggenhed berømte Chrondhjem, tilligemed dens Rhed, det navnkundige Munkholm midt i Fiorden, og det høie Forbjerg Diggermulen. Udsigten begrændses af Fjeldstrækningen; Stranden. 2) En Udsigt imod Vassdals-Aasen i Præstegieldet Strinden, hvis overordentlige høie Klippevæg med Granetræer dannede afvexlende Grupper, skjænker en rig Forskjellighed af Situationer. 3) En romantisk Udsigt over Jndsøen Joens Vandet i ovennævnte Præstegield, tagen fra en ved den liggende ualmindelig brat Klippevei, under en med Granskov bevoxen Aas. Gjennem Skovaabningerne øines Vandet med nogle Øer og Næss. Kobberne stikkes og trykkes i den saa afholdede aqva tenta (Tudsk) Maneer sort og bruunt af Hr. Kobberstikker Flindt. Jllumineret koster Exemplaret 10 Rd. Da jeg har aftegnet de fleste af Norges Kjøbsteder, saasom: Christiansund, Røraas, m. fl., skulle disse ligeledes til sin Tid aarligen følge; ligesom jeg og agter under den Reise, hvilken jeg til næste Sommer igjennem Norge vil foretage mig at aftegne de mærkværdigste Vandfald og overblevne Oltidsminder.
Lolland-Falsters Stifts-Tidende, 1813-06-15
Subskriptionsplanerne paa disse Prospecter ville de Herrer, som vise den Godhed at uleilige sig med at samle Subskribentere, behage at indsende til Hr. Bogtrykker Jrgens, boende i Knabrostræde No. 113, her i Staden. Kjøbenhavn, i Januar 1812 Sigvard Schjødt, Lieutenant. Kobberstikkerens Betaling, Prisen paa Papir o. s.v. er siden Planens Trykning steget i den Grad, at jeg ikke uden alt for stort Tab kan levere Exemplaret for ovennævnte Priis. Prisen skal derfor nærmere blive bestemt saa billig som mueligt. S. Schjødt.
Lolland-Falsters Stifts-Tidende, 1813-06-15
Subskription modtages paa Mariboe Addresse Contoir.